b'\n_START_ARTICLE_\nFormignyn taistelu\n_START_SECTION_\nEsin\xc3\xa4yt\xc3\xb6s\n_START_PARAGRAPH_\nRanskan ja Englannin v\xc3\xa4lille oli allekirjoitettu aselepo. Kuitenkin 23. maaliskuuta 1449, englantilaisten joukkoihin kuulunut seikkailija Surienne, jota sanottiin Aragonialaiseksi, valtasi Foug\xc3\xa8resin kaupungin. T\xc3\xa4m\xc3\xa4 tapahtuma sai Bretagnen liittoutumaan virallisesti ranskalaisten puolelle, vaikkakin Arthur de Richemont, joka oli Bretagnen herttuan veli, oli toiminut Ranskan kuninkaan connetablena useiden vuosien ajan._NEWLINE_Bretagnen herttua Fran\xc3\xa7ois I allekirjoitti Ranskan Kaarle VIIn kanssa liittosopimuksen. T\xc3\xa4m\xc3\xa4n sopimuksen nojalla aloitettiin puolustustaistelut Normandiassa, jotka p\xc3\xa4\xc3\xa4ttyiv\xc3\xa4t Ranskan joukkojen voittoon Roueniss\xc3\xa4 29. lokakuuta 1449. Ranskalaiset voittivat Englannin Henrik VI joukot ja ne olivat pakotettuja puolustautumaan vet\xc3\xa4ytyess\xc3\xa4\xc3\xa4n Contentiniin._NEWLINE_Atlantin rannikolla olivat viel\xc3\xa4 12. lokakuuta englantilaisten hallussa _NEWLINE_Avranches, Bayeux, Bricquebec, Caen, Cherbourg ja Saint-Sauveur-le-Vicomte. Mutta talven my\xc3\xb6t\xc3\xa4 bretagnelaiset kotiuttivat armeijansa ja siten sallivat englantilaisten palata Normandiaan._NEWLINE_Hy\xc3\xb6dynt\xc3\xa4en t\xc3\xa4t\xc3\xa4 rauhallista vaihetta Suffolkin hertua onnistui rahoittamaan 3.500 miehen armeijan, joka oli Sir Thomas Kyrielin komennossa. Joukot nousivat maihin Cherbourgissa 15. maaliskuuta. Heid\xc3\xa4n tarkoituksensa oli liitty\xc3\xa4 Caenin kaupungissa oleviin 2\xc2\xa0000 miehen vahvuisiin joukkoihin. Matkan varrella oli kuitenkin ranskalaisten hallussa oleva Valognesin kaupunki. Kaupungin piiritys alkoi 20. maaliskuuta ja siihen saatiin apua muista englantilaisten hallitsemista kaupungeista. Kuninkaalle annettiin h\xc3\xa4lytys ja luotiin 3\xc2\xa0000 miehen armeija, jota komensi Jean de Bourbon, Clermontin kreivi. T\xc3\xa4m\xc3\xa4 armeijan piti liitty\xc3\xa4 Arthur de Richmontin joukkoihin. T\xc3\xa4m\xc3\xa4 armeija saapui Carentan kaupunkiin 12. huhtikuuta ja sai tiedon kaksi p\xc3\xa4iv\xc3\xa4\xc3\xa4 aiemmin tapahtuneesta Valognesin kaupungin antautumisesta. Richmontin kreivi, jonka teht\xc3\xa4v\xc3\xa4n\xc3\xa4 oli koota bretagnelaisten armeija, sai tiedon tapahtumista vasta 25. maaliskuuta._NEWLINE_Bretagnen herttua ja h\xc3\xa4nen veljens\xc3\xa4 varustivat 4\xc2\xa0000 miehen armeijan, kuitenkin saavuttuaan Dol-de-Bretagneen herttua p\xc3\xa4\xc3\xa4tti j\xc3\xa4\xc3\xa4d\xc3\xa4 l\xc3\xa4\xc3\xa4nityksens\xc3\xa4 alueelle ja s\xc3\xa4ilytt\xc3\xa4\xc3\xa4 puolet armeijastaan omassa k\xc3\xa4yt\xc3\xb6ss\xc3\xa4\xc3\xa4n. N\xc3\xa4in siis 10. huhtikuuta Arthur Richmond l\xc3\xa4hti Normandiaan vain 2\xc2\xa0000 miehen vahvuisen armeijan johdossa._NEWLINE_Kreivi Artuhur de Richmond saapui Coutencen kaupunkiin 13. huhtikuuta ja h\xc3\xa4n sai viestin Clermontin kreivilt\xc3\xa4. Viestiss\xc3\xa4 oli tietoja Clermontin sijainnista, mutta h\xc3\xa4n tulkitsi v\xc3\xa4\xc3\xa4rin Kurielin liikkeit\xc3\xa4 ja oletti t\xc3\xa4m\xc3\xa4n matkaavan kohden Saint-L\xc3\xb4n kaupunkia. Tosiasiassa Kyriel otti tietoisen riskin l\xc3\xb6yt\xc3\xa4\xc3\xa4kseen kahlaamon Grand Veyn l\xc3\xa4hden suoalueelta. Ja iltap\xc3\xa4iv\xc3\xa4ll\xc3\xa4 h\xc3\xa4n saapui Formignyn kyl\xc3\xa4\xc3\xa4n, jota h\xc3\xa4n heti vahvisti linnoittamalla, saadakseen etapin matkallaan. Clermont huomasi 14. huhtikuuta englantilaisten aikeet, mutta ei reagoinut asiaan mitenk\xc3\xa4\xc3\xa4n. Vasta illalla h\xc3\xa4n l\xc3\xa4hetti tiedon asiasta Arthur de Richomontille, joka vasta aamulla sai tiedon asiasta.\n_START_SECTION_\nTaistelutapahtumat\n_START_PARAGRAPH_\nRanskalaiset joukot lopettivat leirins\xc3\xa4 rauhallisesti ja valmistautuivat jatkamaan matkaa Bayeuxiin. Samaan aikaan englantilaiset hy\xc3\xb6kk\xc3\xa4siv\xc3\xa4t l\xc3\xa4nnest\xc3\xa4 tulleiden Clermontin miesten kimppuun 2\xc2\xa0000 miehen armeijalla. Englantilaisten tarkoituksena oli katkaista ranskalaisten matkanteko. Uskollisina vanhalle ja hyv\xc3\xa4ksi koetulle englantilaiselle sodank\xc3\xa4yntistrategialle, Kyriel m\xc3\xa4\xc3\xa4r\xc3\xa4si joukkonsa taisteluun. Jousimiehet olivat eturiviss\xc3\xa4 ja heit\xc3\xa4 suojelivat tukijoukot ja he odottivat. Kaikki ritarit olivat laskeutuneet hevosiltaan, ainoastaan vasemman siiven reservit olivat satulassa etel\xc3\xa4n suunnassa. Oikea sivusta, joka oli pohjoisessa, oli suojattu pienell\xc3\xa4 linnoitusrakennelmalla._NEWLINE_Clermont liikutteli joukkojaan englantilaisten jousimiesten ulottumattomissa ja antoi vain 60 keih\xc3\xa4smiehen ja kahden kanuunansa, jotka oli annettu Louis Giribautin komentoon, saada aikaan harvennusta englantilaisten jousimiesten joukoissa. Kanuunat laukaisivat ammuksen aina kahdeksan minuutin v\xc3\xa4liajoin. Tarkoituksena oli vallata sillanp\xc3\xa4\xc3\xa4 ja l\xc3\xa4heinen kahlaamo, jotta voitaisiin kontrolloida jokea, joka erotti kaksi englantilaisten armeijaa toisistaan. T\xc3\xa4m\xc3\xa4 yritys oli p\xc3\xa4\xc3\xa4tetty tehd\xc3\xa4 jo ennen bretagnelaisten armeijan saapumista, joka tuli paikalle connetable Erthur Richmontin johtamana ja Bretagnen herttuan l\xc3\xa4hett\xc3\xa4m\xc3\xa4n\xc3\xa4._NEWLINE_Matthieu Grat ei viivytellyt vastahy\xc3\xb6kk\xc3\xa4yksen kanssa. Englantilaiset tapparakeih\xc3\xa4iset sotilaat saavuttivat tykkimiehet. Pierre de Br\xc3\xa9z\xc3\xa9 kunnostautui raivaamalla tielt\xc3\xa4\xc3\xa4n ranskalaisen tykist\xc3\xb6n ja pian oli koko ranskalainen armeija suurissa vaikeuksissa. Samaan aikaa Arthus de Richemnot, joka oli viel\xc3\xa4 jonkin matkan p\xc3\xa4\xc3\xa4ss\xc3\xa4, sai tietoa taistelusta talonpojilta ja p\xc3\xa4\xc3\xa4tti lis\xc3\xa4t\xc3\xa4 joukkojensa vauhtia. Englantilaisten puolelta vain Grothin sivusta oli taistelussa, Kyriel s\xc3\xa4\xc3\xa4sti toista reserviss\xc3\xa4. Taistelu oli kest\xc3\xa4nyt kolme tuntia._NEWLINE_Samalla hetkell\xc3\xa4 ilmaantui 2\xc2\xa0000 miehen armeija etel\xc3\xa4iselle kukkulalle. T\xc3\xa4m\xc3\xa4 aiheutti ilonhuutoja englantilaisten joukoissa, koska he uskoivat Caenin armeijan l\xc3\xa4hett\xc3\xa4neen lis\xc3\xa4joukkoja Somersetin johtamina. Kuitenkin, kun havaittiin musta risti ja k\xc3\xa4rp\xc3\xa4nnahka lipuissa, jotka olivat Bretagnen tunnukset, niin englantilaiset olivat suuresti pettyneit\xc3\xa4. N\xc3\xa4in bretagnelaiset joukot hy\xc3\xb6kk\xc3\xa4siv\xc3\xa4t pitkin rinnett\xc3\xa4 englantilaisten reservien kimppuun._NEWLINE_Englantilaisten linjat sortuivat ja bretagnelaisten armeija antoi armoniskun englantilaisille. Walesilaiset jousimiehet pelk\xc3\xa4siv\xc3\xa4t, ett\xc3\xa4 ranskalaiset amputoivat heid\xc3\xa4n peukalonsa ja siksi he taisteilivat viimeiseen mieheen. Kronikoitsijat puhuvatkin 500 walesilaisen jousimiehen surmasta ja ty\xc3\xb6n viimeisteliv\xc3\xa4t alueen talonpojat ry\xc3\xb6st\xc3\xa4ess\xc3\xa4\xc3\xa4n aluetta._NEWLINE_T\xc3\xa4t\xc3\xa4 taistelua on usein pidetty sellaisena, jossa ensimm\xc3\xa4ist\xc3\xa4 kertaa tykist\xc3\xb6ll\xc3\xa4 oli ratkaiseva osuus taistelujen kulussa. Asia on kuitenkin vaikeasti tulkittavissa, sill\xc3\xa4 enemminkin tulevan Bretagnen herttuan Arthur III johtamien apujoukkojen saapuminen ranskalaisten vahvistukseksi, n\xc3\xa4ytt\xc3\xa4\xc3\xa4 ratkaisseen taistelun kulun.\n_START_SECTION_\nSeuraukset\n_START_PARAGRAPH_\nNormandia kokonaisuudessaan valloitettiin takaisin Ranskalle. T\xc3\xa4m\xc3\xa4 oli satavuotisen sodan p\xc3\xa4\xc3\xa4t\xc3\xb6s Pohjois-Ranskassa.'